Andrei Rublev

Andrei Rublev (en , [ɐnˈdrʲej rʊˈblʲɵf]), nado na década de 1360 e finado en Moscova o 29 de xaneiro de 1427 ou 1430, ou o 17 de outubro de 1428, foi un pintor ruso, considerado un dos maiores artistas medievais dedicado aos frescos e iconas ortodoxas.

 Traxectoria 
 Inicios 
Existe pouca información sobre a vida de Andrei Rublev e mesmo se descoñece onde naceu. Probablemente viviu no lavra da Trindade e San Serxio, preto de Moscova, baixo Nikon de Radonezh, que se converteu en hegúmeno trala morte de Sergii Radonezhsky en 1392. A primeira mención de Rublev é en 1405, cando decorou con frescos e iconas a catedral da Anunciación do Kremlin de Moscova, en compañía de Theophanes o Grego e Prokhor de Gorodets. O seu nome é o último na listaxe de mestres, tanto por rango como por idade. Theophanes foi un mestre importante da arte bizantina, que se mudara a Rusia e considérase que adestrou a Rublev.

 Carreira 
As crónicas contan que en 1408 pintou xunto con Daniil Chyorny a catedral da Asunción de Vladimir ademais da catedral da Trindade no laura da Trindade e San Serxio entre 1425 e 1427. Trala morte de Daniil, Rublev chegou ao mosteiro Andronikov de Moscova, onde pintou as súas últimas obras, os frecos da catedral do Salvador. Crese que pintou polo menos unha das miniaturas dos evanxeos de Khitrovo.

A única obra autenticada como completamente propia é a icona da Trindade (c. 1410, conservado na galería Tretyakov de Moscova). Está baseado nunha icona anterior coñecida como a "Hospitalidade de Abraham", que ilustra o capítulo 18 do libro da Xénese. Rublev suprimiu as figuras de Abraham e Sara da escena, e a través dun sutil uso da composición e o simbolismo cambiou o tema para centrarse no misterio da Trindade.

Na arte de Rublev combínanse dúas tradicións: o máis elevado ascetismo e a harmonía clásica do manierismo bizantino. As personaxes das súas pinturas están sempre en paz e calma. Despois dun tempo a súa arte comezou a ser percibida como o ideal da pintura da igrexa oriental e da iconografía.

Rublev faleceu no mosteiro de Andronikov.

 Legado 
O Stoglavi Sobor (1551) promulgou o estilo das iconas de Rublev como modelo para a pintura eclesiástica. Dende 1959, o Museo Andrei Rublev no mosteiro Andronikov mostra a súa obra e arte relacionada.

A igrexa ortodoxa rusa canonizou a Rublev como santo en 1988, celebrado a súa festividade o 29 de xaneiro e/ou o 4 de xullo.Church Calendar   O calendario litúrxico da Igrexa Episcopal dos Estados Unidos de América lembra a Rublev o 29 de xaneiro.

En 1966, Andrei Tarkovskii  dirixiu o filme Andrei Rublev, vagamente baseado na vida do artista. Converteuse no primeiro e quizais único filme producido na Unión Soviética que tratou o artista como figura histórica mundial e a cristiandade como axioma da identidade histórica rusa, durante un periódico turbulento da historia de Rusia.

 Galería de imaxes 

 Notas 

 Véxase tamén 

 Bibliografía 
 Mikhail V. Alpatov, Andrey Rublev, Moscova: Iskusstvo, 1972.
Gabriel Bunge, The Rublev Trinity, transl. Andrew Louth, St. Vladimir's Seminary Press, Crestwood, Nova York, 2007
Sergius Golubtsov, Voplosh’enie bogoslovskih idey v tvorchestve prepodobnogo Andreya Rubleva [The realization of theological ideas in creative works of Andrey Rublev]. Bogoslovskie trudy 22, 20–40, 1981
Viktor N. Lazarev, The Russian Icon: From Its Origins to the Sixteenth Century, Gerold I. Vzdornov (ed.). Collegeville, MN: Liturgical Press, 1997
Priscilla Hunt, Andrei Rublev’s Old Testament Trinity Icon in Cultural Context, The Trinity-Sergius Lavr in Russian History and Culture: Readings in Russian Religious Culture, vol. 3, ed. Deacon Vladimir Tsurikov, (Jordanville, NY: Holy Trinity Seminary Press, 2006), 99-122
Priscilla Hunt, Andrei Rublev’s Old Testament Trinity Icon: Problems of Meaning, Intertextuality, and Transmission, Symposion: A Journal of Russian (Religious) Thought, ed. Roy Robson, 7-12 (2002–2007),  15-46
Georgij Yu. Somov, Semiotic systemity of visual artworks: Case study of The Holy Trinity by Rublev , Semiotica 166 (1/4), 1-79, 2007
 Ligazóns externas 
 Páxina oficial
 Rublev na Galería de Arte Rusa
 Obras seleccionadas
 "The Deesis painted by Andrey Rublev" da igrexa da Anunciación do Kremlin de Moscova - artigo do Dr. Oleg G. Uliyanov
Documentación histórica, compilada por Robert Bird
 The Andrei Rublev Museum of Ancient Russian Art
Venerable Andrew Rublev o Iconógrafo

Categoría:Nados no século XIV
Categoría:Finados no século XV
Categoría:Pintores do século XV
Categoría:Pintores de Rusia
Categoría:Personalidades da ortodoxia de Rusia